GiliGold/VAD_KnessetCorpus huggingface dataset:
אלי גולדשמידט: מצאו היועצים המשפטיים, על פי המלצת מנכ"ל רשות החברות שהוא גם משפטן במקצועו, ויחד עם סיוע משפטי נכבד מאד בדמותם של עורך-הדין פרופסור יוסי גרוס ועורכת-הדין אנה שניידר, הבנה שניתן לעשות פה את הפעולה הבאה: להחליט שאנו מאשרים את דרך ההפרטה, כאשר אנו מתלים את תוקף אישור דרך ההפרטה בכך שעד למועד בו ההצעות לציבור- - -
י' יעקובס: ההצעות אלינו.
אלי גולדשמידט: הצעות אלינו מצד גורמים אלה שמעוניינים לקנות - סמוך למועד הזה יובא הסכם בין העובדים לבין החברה, שסוגר את הבעיות שקשורות עם העובדים.
מאיר פרוש: יובא ההסכם לכאן.
אלי גולדשמידט: יודיעו על כך לוועדה.
אלי גולדשמידט: עכשיו, אני קורא את ההחלטה המוצעת בהתאם.
אלי גולדשמידט: בעניין הזה, על-פי בדיקת גם היועץ המשפטי של העובדים, פרופסור גרוס, וגם היועצת המשפטית שלנו עורכת-הדין אנה שניידר וגם על-פי עורך-הדין ירון יעקובס, העניין הזה מעוגן בחוק החברות הממשלתיות סעיף 59(ב)(ח).
אלי גולדשמידט: לכן, אני מקריא את ההחלטה ואני מבקש את הסכמתכם להחלטה, ואז אנו מוציאים זאת לדרך.
אלי גולדשמידט: כלומר, גם מוציאים את העניין לדרך וגם שומרים על זכויות העובדים.
אלי גולדשמידט: זו ההצעה שאני מציע להצביע עליה: "בהתאם לסמכותה, לפי סעיף 59(ב)(ח) לחוק החברות הממשלתיות, התשל"ה-1975, הוועדה מאשרת את דרך ההפרטה של חברת 'צים', כאשר אישור זה מותלה בכך שהעובדים והנהלת החברה יודיעו לוועדה בכתב לפני המועד להגשת הצעות לרכישת המניות כי הושג הסכם בדבר זכויות העובדים.
אלי גולדשמידט: בלי הודעה לוועדה על הסכם כאמור - לא תבוצע ההפרטה".
מאיר פרוש: זו הפרטה שלא יוכלו לצאת לציבור.
אלי גולדשמידט: לא תבוצע ההפרטה.
אלי גולדשמידט: אני אומר כאן את הדברים בין כתלי ועדת הכספים בנוכחות נציגי כל הצדדים שאני רואה אותם בפני, כך שהדברים מוסכמים.
אלי גולדשמידט: אני מציע לחבריי להסתפק בדבריי ולהצביע.
ויצמן שירי: היושב-ראש גולדשמידט, זה צריך להיות חלק מתנאי המכרז שהולכים להוציא.
ויצמן שירי: אותו אחד שיש לו הסכם צריך לדעת שאלה תנאי ההסכם.
ויצמן שירי: מה יקרה?
אבשלום וילן: יש מקרים, בהם עדיף לשמוע ולהצביע ולא לפרט.
י' גרוס: זה יהיה.
אלי גולדשמידט: נעשתה פה עבודה של שעתיים.
אלי גולדשמידט: אנו מנסים להוציא משהו חיובי.
אלי גולדשמידט: בואו ולא נקלקל זאת.
עופר חוגי: יש לי שאלה שאני רוצה להבינה.
אלי גולדשמידט: הנושא של כל משמעות דרך ההפרטה נדון כאן בהרחבה בישיבה קודמת.
אלי גולדשמידט: אינני מציע להעלות את הנושא מחדש.
אלי גולדשמידט: היתה ישיבה.
אלי גולדשמידט: ו' שירי: יש לי התייחסות לנייר אותו הקראת.
אלי גולדשמידט: הסיכום הזה צריך להיות כחלק בלתי נפרד מזה.
א' שניידר: הוא בפרוטוקול הוועדה.
ויצמן שירי: אם אני מעוניין, לצורך העניין, אני רוצה לדעת שפתרתי את הבעיה עם העובדים.
י' יעקובס: ראשית, אתה צודק.
י' יעקובס: שנית, זו החלטה פומבית של ועדת הכספים של הכנסת, ולהחלטה הזו יהיה פירסום שיופיע בחדרי המידע אליהם יכנסו המתמודדים והם יידעו לפני שהם מגישים את ההצעה.
ויצמן שירי: אם כך, מה הבעיה?
ויצמן שירי: תגיד שזה חלק בלתי נפרד מהמכרז.
י' יעקובס: זה מה שכתוב כאן.
ויצמן שירי: אינני משפטן, אבל אני מבין מה יכול להיות.
אלי גולדשמידט: אי אפשר לנסח החלטה בפורום של שלושים איש, כשכל אחד יתן משהו.
אלי גולדשמידט: ישבו, וניסו לנסח.
אלי גולדשמידט: אני חושב שהדברים די ברורים.
משה גפני: האם זה מקובל על העובדים?
י' יעקובס: ודאי.
אלי גולדשמידט: העובדים יושבים פה, וההנהלה יושבת.
אלי גולדשמידט: מגיעים להסכמה של עובדים, הנהלה ורשות החברות - אנו לא צריכים למצוא את הפרצות בהסכמה הזו.
אלי גולדשמידט: ע' חוגי: מה היום יש תוספת בהחלטה הזו לרשות החברות?
י' יעקובס: שאפשר להתחיל להתקדם בתהליך.
עופר חוגי: גם היום אפשר להתקדם בתהליך.
ויצמן שירי: העובדים ישתפו פעולה.
נחום לנגנטל: לפי הפירוש שאתה מסביר, והיה ובמשא ומתן שייערך בין הנהלת החברה, אתם והעובדים לא תגיעו להבנה--
א' שניידר: אז, אין הפרטה.
נחום לנגנטל: --באיזה שלב אתה מגיע לזה שאין לך הפרטה?
י' יעקובס: למרות שיכול להיות שזה מיותר, ברצוני לומר שני משפטים.
י' יעקובס: מבחינה משפטית, לא הייתי צריך לבוא לפה לפני חודש או היום.
י' יעקובס: לפי החוק, עלי לבוא לוועדת הכספים לקבל אישור בסוף התהליך.
אלי גולדשמידט: זה נכון לגבי סוג ההפרטה הזה.
אלי גולדשמידט: אל תתווכחו.
אלי גולדשמידט: מדובר על "לפני המועד", והשאלה היא מה ההגדרה של "לפני".
אלי גולדשמידט: אומרים שבכביש "אל תהיה צודק - תהיה חכם".
אלי גולדשמידט: בואו ונהיה חכמים.
אלי גולדשמידט: יש לנו פה הסכמה של כולם.
אלי גולדשמידט: למה אנו צריכים עכשיו לחפש את כל הנתיבים?
יעקב ליצמן: בוא ונצביע.
אלי גולדשמידט: אני מעמיד זאת להצבעה.
א' קרשנר: אחד-עשר חברי-כנסת הצביעו בעד.
נחום לנגנטל: עם כל הכבוד לך, אני רוצה לקבל את התשובה.
אלי גולדשמידט: ההצבעה בוטלה.
אלי גולדשמידט: מר יעקובס, סיים את תשובתך.
י' יעקובס: מכין שאני חושב שצריך לקדם כל תהליך הפרטה גם בסיכום עם העובדים וגם בהסכמת העובדים, באתי לכאן מלכתחילה.
י' יעקובס: מה שאנו הגענו כעת להסכמה עם העובדים הוא, שאנו נתקדם - וזו ההחלטה שלכם היום - שאנו מתקדמים בתהליך מבחינת ההכנות, ואלה הכנות מורכבות של הערכות שווי, הכנת חדרי מידע ואלף ואחת פעולות הכנה, ובמקביל יתנהל משא ומתן.
י' יעקובס: בפועל, גם בלי ההחלטה שלכם, אם לא נגיע להסכם עם העובדים, אף אדם שפוי לא יקנה את חברת "צים".
י' יעקובס: אני עיגנתי זאת בכתב.
אלי גולדשמידט: ה צ ב ע ה דרך ההפרטה של חברת השיט הישראלית בע"מ ("צים") התקבלה פה אחד.
אלי גולדשמידט: חג שמח וגמר חתימה טובה.
אלי גולדשמידט: שינויים בתקציב לשנת 2000 (פניה מס' 274 לוועדה)
ישראל כץ: מה עם פניה מספר 234 לוועדה?
א' קרשנר: פניה מספר 253 לוועדה אושרה.
א' קרשנר: לגבי פניה מספר 234 לוועדה, אינני יודע אבל זה לא בעניין בית-ג'אן.
אלי גולדשמידט: הוא יבדוק זאת.
נחום לנגנטל: פניות מספר 251 ו-252 אושרו, ובפניה מספר 253 לא דנו.
אלי גולדשמידט: פניה מספר 253 לוועדה אושרה בישיבה הקודמת, וזה נשאר בתיק בטעות.
אלי גולדשמידט: האם זה חידוש מבנים?
יעקב ליצמן: נושא חידוש מבנים לא אושר.
אלי גולדשמידט: זה עוכב ע"י חבר-הכנסת ליצמן, וזה עניין חידוש מבנים גם במיגזר החרדי.
א' קרשנר: עניין בית-ג'אן הוא בבקשה מספר 007-60 בחבילה הזו.
ישראל כץ: זה 1.250 מליוני ש"ח לבניית כיתות.
אלי גולדשמידט: תקרא לרפרנט.
אלי גולדשמידט: עתה, אנו עוברים לפניה מספר 274 לוועדה.
עופר חוגי: אנו רוצים, שהשר לביטחון פנים יבוא לפה ונדבר איתו.
עופר חוגי: לא ניתן לבקר בבתי-סוהר ולראות את מצבם, וממילא אנו לא מוכנים לאשר שום דבר.
עופר חוגי: היו"ר א' גולדשמידט: אם כך, תצביעו נגד.
ח' פרננדס: מדובר בשינוי פנימי בתקציב המשרד לביטחון פנים.
ח' פרננדס: מדובר בתיקצוב 12 מליון ש"ח להקמה והרחבה של תחנות משטרה ברחבי הארץ: חיפה, שדרות ועוד שלוש תחנות אחרות, ואם תרצו - אעביר את הרשימה.
עופר חוגי: אני רוצה רביזיה, התייעצות סיעתית.
אלי גולדשמידט: תהיה הצבעה עוד חמש דקות לגבי פניה מספר 274 לוועדה.
יעקב ליצמן: האם אתה עושה יחד כמה פניות לגבי ביטחון פנים?
אלי גולדשמידט: אני רוצה את כל הפניות לגבי ביטחון הפנים, ואחרי זה כל זה יהיה בהתייעצות סיעתית ולאחר מכן נצביע.
אלי גולדשמידט: אני חושב שזה לא נכון, ואני פונה אליכם בבקשה: משטרת ישראל נמצאת בימים אלה בשיא הלחץ שלה מטעמים ידועים, ואיננו צריכים לפרט זאת.
אלי גולדשמידט: יש בעיות שלכם עם המערכת בגלל נושא ביקורים בכלא רמלה, ואני מכבד זאת.
אלי גולדשמידט: אל תחברו את שני הדברים.
אלי גולדשמידט: תנו למשטרה הזו לעבוד.
אלי גולדשמידט: אל תעשו זאת.
אלי גולדשמידט: זה גם לא טוב לכם.
יוחנן כהן: לא מחברים.
אלי גולדשמידט: הוא כבר דיבר על פניה מספר 274.
אלי גולדשמידט: חבר-הכנסת חוגי ביקש התייעצות סיעתית, ואצביע בעוד חמש דקות.
אלי גולדשמידט: שינויים בתקציב לשנת 2000 (בקשה מס' 016-07 לוועדה)
א' קרשנר: עתה, בקשות מעוכבות.
יעקב ליצמן: היושב-ראש גולדשמידט, אני מוריד את ביטחון פנים במעוכבים.
אלי גולדשמידט: אבל, יש לך שותפים כמו חבר-הכנסת חוגי.
אלי גולדשמידט: חבר-הכנסת ליצמן הוריד את העיכוב שלו מכל מה שקשור לביטחון פנים.
א' קרשנר: בין הפניות המעוכבות פניות מספר 016-07 עד 020-07 כולל.
אלי גולדשמידט: זה נמצא בקובץ הפניות המעוכבות, ומדובר בפניות מספר 016-07 עד 020-07 כולל.
ח' פרננדס: מטרת בקשה מספר 016-07 תיקצוב מליון ש"ח הוצאה מותנית בהכנסה לתיגבור נושא פרוייקט אכיפה בחודשי הקיץ במספר דרכים, שהמשטרה מצאה לנכון לעשות.
אלי גולדשמידט: מדובר בתאונות דרכים, כלומר בתעבורה.
ח' פרננדס: כן, זו אכיפת תעבורה.
ח' פרננדס: החלק השני של הפניה הוא השתתפות משרד הפנים בסך שני מליוני ש"ח והמשרד לביטחון פנים כדי לשדרג את מערכת הרישום בגבולות: כל הפרוצדורה שם, מערכת המיחשוב וכו'.
ח' פרננדס: הגיעו להסכמה שהם ישתתפו.
עופר חוגי: האם לא משרד הפנים צריך לעשות זאת?
ח' פרננדס: זה משרד הפנים והמשרד לביטחון פנים.
ח' פרננדס: זו השתתפות.
אלי גולדשמידט: אני רוצה להצביע.
אלי גולדשמידט: חבר-הכנסת חוגי, האם אתה רוצה התייעצות סיעתית?
עופר חוגי: על זה - לא.
אלי גולדשמידט: אני מעמיד להצבעה את בקשה מספר 016-07 לוועדה.
אלי גולדשמידט: ה צ ב ע ה בקשה מס' 016-07 לוועדה התקבלה.
אלי גולדשמידט: בקשה מספר 016-07 לוועדה אושרה.
אלי גולדשמידט: שינויים בתקציב לשנת 2000 (בקשות מס' 017-07 ו-018-07 לוועדה)
י' קרשנר: עתה, בקשה מספר 018-07.
ח' פרננדס: בפניה זו מדובר בהעברת עודפים מחוייבים בסך תשעה מליוני ש"ח.
ח' פרננדס: לכל הסכום הזה יש התחייבות חשב של המשרד לביטחון פנים.
ח' פרננדס: אלה עודפים מחוייבים משנת 1999.
אלי גולדשמידט: חבר-הכנסת חוגי, האם אתם מתנגדים?
אלי גולדשמידט: האם אתם רוצים התייעצות סיעתית?
יוחנן כהן: מה זו "אמרכלות אסירים"?
עופר חוגי: אני לא יודע.
עופר חוגי: אנו לא יודעים על מה זה.
עופר חוגי: מה זה "שירות בתי-הסוהר"?
ח' פרננדס: אלה עודפים מחוייבים משנה שעברה.
עופר חוגי: מה זו "אמרכלות אסירים"?
אלי גולדשמידט: אל תעשו לי פיליבסטר.
אלי גולדשמידט: זו בקשה של 21 יום, ולא בקשה לוועדת הכספים.
אלי גולדשמידט: אתה עיכבת אותה.
עופר חוגי: אלה שינויים תקציבים מחוייבים - נכון?
ח' פרננדס: זה משנת 1999.
עופר חוגי: מה זו "אמרכלות סוהרים"?
ח' פרננדס: זה ציוד.
אלי גולדשמידט: אני מעמיד להצבעה את בקשות מספר 017-07 ו-018-07 לוועדה.
אלי גולדשמידט: ה צ ב ע ה בקשות מס' 017-07 ו-018-07 לוועדה התקבלו.
ויצמן שירי: שמונה הצביעו בעד.
אלי גולדשמידט: בקשות מס' 017-07 ו-018-07 לוועדה אושרו.
אלי גולדשמידט: עוד חמש דקות תהיה רביזיה.
אלי גולדשמידט: מר קרשנר יתמוטט מכם.
אלי גולדשמידט: עם כל הקואליציות שלכם, הוא יתמוטט מכל הבלאגן.
ישראל כץ: איך אפשר לאשר דבר כזה, בלי לנסוע ולראות את הכלא?
יוחנן כהן: צריך לסייר שם.
יוסף יצחק פריצקי: האם אתה רוצה סיור סיעתי או סיור של הוועדה?
ויצמן שירי: אני מציע לכם לראות את בית-המעצר בבאר-שבע.
אלי גולדשמידט: חבר-הכנסת ישראל כץ, לגבי דבריך קודם אתה צודק ומדובר בפניה מספר 234.
אלי גולדשמידט: שינויים בתקציב לשנת 2000 (בקשה מס' 019-07 לוועדה)
א' קרשנר: יש את בקשות מספר 019-07 ו-020-07 לוועדה.
ח' פרננדס: הוא עדיין לא הגיע.
א' קרשנר: בבקשה מספר 019-07 מדובר על ביטוח שיניים, קנטינה לאסירים ושכירת מדריכי נגמלים.
אלי גולדשמידט: מדובר בטיפול שיניים לאסירים וגם קנטינה--
א' קרשנר: --וגמילה.
אלי גולדשמידט: אני מעמיד להצבעה את בקשה מספר 019-07 לוועדה.
אלי גולדשמידט: בקשה מס' 019-07 לוועדה התקבלה.
אלי גולדשמידט: בקשה מס' 019-07 לוועדה אושרה.
משה גפני: יצחק כהן, האם אתה נגד טיפול שיניים?
עופר חוגי: שינויים בתקציב לשנת 2000 (בקשה מס' 020-07 לוועדה)
אלי גולדשמידט: בבקשה מספר 020-07 לוועדה מדובר על הפשרת רזרבה לשכר עבור שוטרים.
אלי גולדשמידט: אני מעמיד בקשה זו להצבעה.
אלי גולדשמידט: ה צ ב ע ה בקשה מס' 020-07 התקבלה.
עופר חוגי: רגע.
אלי גולדשמידט: בקשה מספר 020-07 לוועדה אושרה.
אלי גולדשמידט: האם יש עוד פניות לגבי ביטחון פנים?
א' קרשנר: אין.
אלי גולדשמידט: האם גמרנו את כל ביטחון הפנים?
אלי גולדשמידט: תודיע לשר לביטחון פנים, שהכל אושר.
אלי גולדשמידט: אבל, יש רביזיות.
אלי גולדשמידט: שינויים בתקציב לשנת 2000 (בקשה מס' 036-33 לוועדה)
אלי גולדשמידט: מונחת לפנינו בקשה מספר 036-33 לוועדה בעניין החטיבה להתיישבות.
אלי גולדשמידט: אתם מקבלים את בקשה מספר 036-33 עכשיו, כי היא הגיעה מאוחר.
ח' פרננדס: מדובר בהעברת עודפים משנת 1999 לשנת 2000.
ויצמן שירי: לאן הכסף הזה הולך?
ח' פרננדס: יש לכם פירוט.
אלי גולדשמידט: גולן, בקעת הירדן, יו"ש וירושלים.
ח' פרננדס: בדיוק.
אלי גולדשמידט: כמו כן, דרום הר חברון וגוש קטיף.
מוסי רז: אני נגד.
ויצמן שירי: גם אני נגד.
מוסי רז: חבר-הכנסת נחום לנגנטל דאג להם ל-40 מליון ש"ח.
מוסי רז: מספיק.
דובר: אלה עודפים.
ויצמן שירי: אני מציע לקשור זאת לדברים נוספים.
ויצמן שירי: ישראל כץ: זו ציונות.
ויצמן שירי: בבקעת הירדן מדובר בישובים שלך.
ויצמן שירי: יוציאו את יש"ע, ואנו נצביע בעד.
ויצמן שירי: מה הבעיה?
אבשלום וילן: אנו אישרנו לפני שנה, כאשר היה קיצוץ גדול בתקציב החטיבה להתיישבות.
אבשלום וילן: לאחר קיצוץ כזה גדול, איך נשארו עודפים של 15 מליון ש"ח?
אלי גולדשמידט: חברי-הכנסת רז ווילן, ברצוני להגיד לכם משהו עניינית ולא פוליטית.
אלי גולדשמידט: לגבי נושא החטיבה להתיישבות, מעבר להיבט התקציבי שלו, היו בזמנו בעיות בדרך השימוש בכספים.
אלי גולדשמידט: כיון שהנושא היה במעין מינהל אוטונומי שהיה מחלק את הכספים והיו על זה הערות קשות מאד של מבקרת המדינה, התקיים דיון מאד מייגע ומאד קשה באוצר מול החטיבה להתיישבות בהתייעצות עם היועצים המשפטיים, ונקבע בסופו של דבר הסכם מסגרת מאד מסודר שהפך את כל דרך חלוקת הכספים להרבה יותר תקנית ומסודרת ודומה למה שנעשה היום במשרדי ממשלה אחרים.
אלי גולדשמידט: בעניין הזה יש שיפור גדול מאד.
אלי גולדשמידט: פוליטית, אתם יכולים לא לתמוך ברמת-הגולן וזה עניין שלכם.
נחום לנגנטל: אלה עודפים.
אבשלום וילן: מוציאים זאת אחר כך להפגנות פוליטיות.
ישראל כץ: האם בקיבוצים לא מוציאים להפגנות?
מוסי רז: המיעוט הקטן של הכסף הוא לגבי רמת-הגולן.
מוסי רז: לגבי בקעת-הירדן, יו"ש וירושלים, צריך שיהיה ברור שלמחוז ירושלים אין שום קשר לירושלים.
מוסי רז: שום דבר שם, אפילו לא אגורה, לא הולך לירושלים.
נחום לנגנטל: בזה אתה צודק.
אלי גולדשמידט: גוש עציון.
אלי גולדשמידט: נ' לנגנטל: זה לא לערים.
אלי גולדשמידט: היתה החלטה שלא מדובר בערים, אלא רק ישובים.
מוסי רז: לגבי הכסף הזה, אנו יודעים טוב מאד.
מוסי רז: תיכף אספר לך סיפור מה שהיה לי לפני שנה, ותראה שאלה לא סיפורים.
אלי גולדשמידט: אבל, הדברים השתנו.
מוסי רז: בתקציב שאושר במליאה, ואז לא הייתי חבר-כנסת, הם דיווחו על פעולה שניתן הכסף לדיאלוג עם נוער "שלום עכשיו" - פעולה שלא היתה מעולם.
ח' פרננדס: הכסף הוחזר לאוצר.
מוסי רז: אני לא קיבלתי על זה אף פעם שום תשובה.
מוסי רז: אני רוצה לדעת לאן הולכים כל הכספים האלה - אם זה לעמותות פיקטיביות או לעמותות לא פיקטיביות או בריכת שחיה.
ח' פרננדס: זו לא תוספת.
מוסי רז: האם אנו נצביע עכשיו לתת עוד 16 מליון ש"ח?
אלי גולדשמידט: יושב-ראש הקואליציה, חבר-הכנסת אופיר פינס-פז, אני מודה לך מאד.
אלי גולדשמידט: אתה יושב-ראש הקואליציה, וזו פניה של הממשלה.
אלי גולדשמידט: אם יושב-ראש הקואליציה נגד הממשלה, בסדר.
אלי גולדשמידט: אני מעמיד להצבעה את בקשה מספר 036-33 לוועדה.
אלי גולדשמידט: בעד - 10 נגד - 2 בקשה מס' 036-33 לוועדה התקבלה.
א' קרשנר: עשרה חברי-כנסת הצביעו בעד, ושני חברי-כנסת הצביעו נגד.
א' קרשנר: ישראל כץ: מי נגד הציונות?
אבשלום וילן: אל תחלק פה ציונים.
ישראל כץ: לך לאום אל-פאחם.
אבשלום וילן: מי אתה בכלל?
אבשלום וילן: - - -
מוסי רז: זה הולך לבריכת שחיה.
מוסי רז: אני רוצה תשובה לאן הולך הכסף.
אלי גולדשמידט: חבר-הכנסת מוסי רז, תקבל ממנו תשובה מפורטת לאן הולכת כל פרוטה.
ויצמן שירי: חבר-הכנסת ישראל כץ, מה שחשוב לך זה ענייני, ומה שחשוב למישהו אחר - תתפלא אך זה גם ענייני.
אלי גולדשמידט: האם אתם מוכנים לתת לי להמשיך בישיבה?
ישראל כץ: יהודים גרים שם ברשות ובסמכות.
מוסי רז: אלה בריכות שחיה.
ישראל כץ: למה בשער הנגב בונים מכללה ולמה לא בונים בשדרות?
מוסי רז: איפה?
מוסי רז: על חשבון מי?
מוסי רז: ישראל כץ: זה על חשבון שדרות.
מוסי רז: האם אתה משווה בריכה למכללה?
ישראל כץ: יהודים גרים באישור ובסמכות - תן להם את האמצעים.
ישראל כץ: תפנה אותם כחוק - אל תיתן להם.
ישראל כץ: האם הם גנבים?
ישראל כץ: האם יש פתרון פוליטי אחר?
נחום לנגנטל: אלה עודפים מחוייבים משנת 1999.
ישראל כץ: זו אותה דמגוגיה על אנשים.
ישראל כץ: האם רק אחרי שיח'ים אתם רצים?
ישראל כץ: אם זה היה אום אל-פאחם, הייתם מאשרים מיד.
מוסי רז: מה זה קשור לחטיבה להתיישבות?
ישראל כץ: האם אתה יודע שזו הצעה של חבר-הכנסת אורון באלף אחוז?
נחום לנגנטל: חבר-הכנסת אורון היה השר.
נחום לנגנטל: שינויים בתקציב לשנת 2000 (פניות מס' 275 ו-276 לוועדה)
אלי גולדשמידט: הפניות הבאות הן פניות מספר 275 ו-276 לגבי בתי-חולים.
אלי גולדשמידט: מדובר בתוספת מיטות ותקציב תרופות.
אלי גולדשמידט: אני מקווה, שבעניין הזה יהיה קונצנזוס.
משה גפני: לפי איזו חלוקה מציעים את המיטות?
ג' הרשקוביץ: מדובר בתיקצוב בתי-חולים ממשלתיים בהתאם לתכנית 2000.
ג' הרשקוביץ: אלה מיטות חדשות שדורשות תיקנון של כוח-אדם.
ג' הרשקוביץ: לכן, יש פה פתיחת מחלקות חדשות, ואני מוסיף להם תקציב.
ג' הרשקוביץ: פה מדובר רק בבתי-חולים ממשלתיים.
ג' הרשקוביץ: יש מיטות במסגרת קופות חולים ובתי-חולים ציבוריים.
ג' הרשקוביץ: יש פה עוד מספר שינויים.
יוסף יצחק פריצקי: יש כאן העברות שאיננו מבינים בהן ידעיים ורגליים.
יוסף יצחק פריצקי: הורדת מבית-החולים "ברזילי" באשקלון 11 מליון ש"ח והוספת לבית-חולים אחר.
ג' הרשקוביץ: אסביר.
יוסף יצחק פריצקי: עדיין לא שאלתי דבר.
יוסף יצחק פריצקי: השאלה הבאה היא: אלו קריטריונים, אלו מבחנים, הפעלתם פה לכל הספר הגדול הזה?
משה גפני: הוא כבר ענה על זה.
משה גפני: הוא ענה בשקט.
יוסף יצחק פריצקי: עכשיו, אני מבקש שזה ייאמר בקול.
משה גפני: דע לך, שחברי-הכנסת הם עם משונה.
משה גפני: הם עסוקים בחטיבה להתיישבות, ולא שומעים את התשובות על בתי-החולים.
משה גפני: עכשיו, ישמעו.
משה גפני: ג' הרשקוביץ: יש שני נושאים מרכזיים.
משה גפני: ראשית, יש נושא של פתיחת מיטות.
משה גפני: כאתה אתה פותח מיטה - אני מוסיף תקן עם כסף.
משה גפני: אין מיטה ריקה.
משה גפני: זה דבר אחד, וזה במסגרת התכנית החדשה.
משה גפני: שנית, יש פה עידכון מחירי יום אשפוז.
משה גפני: מחיר יום אשפוז זה מחיר כמו שמתאימים כל מחיר אחר.
משה גפני: ברגע שאתה עושה עדכון מחיר כזה, עליך להתאים את תקציב ההכנסות מצד אחד של בתי-החולים ואת תקציב ההוצאות של בתי-חולים; אם היה מחיר X ועכשיו המחיר יותר נמוך או יותר גבוה, אתה מתאים בהתאם את תקציב ההכנסה וההוצאה.
משה גפני: בסך-הכל, יש פה הגדלה של תקציב בתי-החולים הממשלתיים.
יוסף יצחק פריצקי: שאלה פשוטה: לפי מה אתה מחליט שבאשקלון, עירו של חבר-הכנסת יצחק כהן, אתה מוריד מיטות ואתה מוסיף ב"פוריה"?
ג' הרשקוביץ: לא הורדתי מיטות בשום מקום, אלא רק הוספתי מיטות.
יוחנן כהן: הורדת מיטות.
יוחנן כהן: הורדת פה ל"ברזילי" יותר מ-25 מליון ש"ח.
ג' הרשקוביץ: לא הורדתי מיטות.
יוחנן כהן: מה היא ההורדה של 25 מליון ש"ח?
ג' הרשקוביץ: נניח, שיש עכשיו הנחת תקציב ואיננו יודעים מה ועדת המחירים תחליט.
ג' הרשקוביץ: אני מניח - יש לי תחזיות התייקרות - שמחיר יום אשפוז יעלה ב-6%.
ג' הרשקוביץ: בפועל, חתמו השרים על 4%.
ג' הרשקוביץ: מה קורה?
ג' הרשקוביץ: עליך להתאים את התקציב נומינלית.
ג' הרשקוביץ: זה לא קיצוץ ריאלי.
ג' הרשקוביץ: כיון שיש האטה, נניח, במחירים, המחיר יותר נמוך וגם ההוצאות.
ג' הרשקוביץ: זה מקדם נומינלי לחלוטין.
ג' הרשקוביץ: יש פה תוספת ריאלית לכל בתי-החולים--
יוחנן כהן: --חוץ מבית-החולים "ברזילי".
ג' הרשקוביץ: לא.
ג' הרשקוביץ: זה כולל בית-החולים "ברזילי".
יוחנן כהן: אתה מוריד פה 25 מליון ש"ח.
ג' הרשקוביץ: הסברתי.
ג' הרשקוביץ: ברגע שאתה עושה שינוי נומינלי ועדכנת מחירים, והמחיר יורד - זה לא קיצוץ.
ג' הרשקוביץ: אין פה שום קיצוץ.
יוחנן כהן: צריך לבדוק את זה.
ג' הרשקוביץ: תבדוק מה שאתה רוצה.
ג' הרשקוביץ: משמעות הפניה הזו כרגע היא, שאם אין את התוספת התקציבית הזו- - -
יוחנן כהן: יש בו חמש מאות מטופלים, והוא ימשיך להיות מוזנח.
יוחנן כהן: אני מבקש התייעצות סיעתית.
אבשלום וילן: גם אני תושב העיר.
ג' הרשקוביץ: אין קיצוץ בשום דבר.
אבשלום וילן: אלקים אדירים, תראה במה מדובר כאן.
אבשלום וילן: מה קורה לכם?
יוחנן כהן: האפשר להוציא את סעיף "ברזילי"?
אלי גולדשמידט: הבנתי את עניין אשקלון.
אלי גולדשמידט: אלה שאלות פרטיות עכשיו.
אלי גולדשמידט: אל תענה לו.
יוסף יצחק פריצקי: לגבי בית-החולים "איכילוב", זה אותו דבר.
יוסף יצחק פריצקי: אינני מבין מה קורה פה.
אלי גולדשמידט: אפשר לעצור פה כל פניה התקציבית עם הרבה מאד שאלות - כל אחד לגבי בית-החולים של איזורו.
אלי גולדשמידט: אני מאד מצטער, אך מדובר פה בכל מערך האשפוז הארצי של בתי-החולים הממשלתיים.
אלי גולדשמידט: אין לנו שום זכות מוסרית לעכב את העניין הזה.
אלי גולדשמידט: במקביל, אם למישהו נדמה שיש איזה שהוא עוול לבית-חולים קונקרטי זה או אחר, אפשר בהחלט לבדוק את העניין.
אלי גולדשמידט: אינני מציע לבדוק זאת.
אלי גולדשמידט: אינני מציע לעכב.
ויצמן שירי: העוול הכי גדול הוא לבית-החולים "סורוקה".
אלי גולדשמידט: אני מעמיד להצבעה את פניות מספר 275 ו-276 לוועדה.
אלי גולדשמידט: י' כהן: יש הצעה לעניין.
אלי גולדשמידט: תגיד אותה לאחר ההצבעה.
דובר: לגבי נהריה, אמרו לי שזה עודפים.
דובר: אני מצביע בעד.
דובר: ה צ ב ע ה בעד - 12 נגד - אין פניות מס' 275 ו-276 לוועדה התקבלו.
א' קרשנר: שנים-עשר חברי-כנסת הצביעו בעד.
אלי גולדשמידט: אין מתנגדים.
אלי גולדשמידט: הפניות אושרו.
אלי גולדשמידט: חבר-הכנסת יצחק כהן, מהי הצעתך?
יוחנן כהן: הצעתי היא להוציא את נושא "ברזילי" ולאשר את השאר, ושייבדק העניין.
אלי גולדשמידט: אי אפשר.
אלי גולדשמידט: אף פעם לא עשינו זאת.
אלי גולדשמידט: אנו לא עושים זאת.
אלי גולדשמידט: אני מוכן לבדוק את עניין בית-החולים "ברזילי" באופן קונקרטי.
ג' הרשקוביץ: אין קיצוץ.
אלי גולדשמידט: חבר-הכנסת יצחק כהן, זה לא יכול להיות כך.
אלי גולדשמידט: אני חי באיזור עמק הירדן.
אלי גולדשמידט: תאר לעצמך שיש לי רשימה ענקית של בתי-חולים ומשהו לא מוצא חן בעיניי לגבי בית-החולים "פוריה" שאני נזקק לשירותיו, ואני עוצר את כל העניין.
אלי גולדשמידט: לדעתי, זה לא תקין.
אלי גולדשמידט: אמר פה הרפרנט, חד-משמעית, שאין קיצוץ.
אלי גולדשמידט: אתה חושב שיש.
אלי גולדשמידט: תבדקו את העניין ותחזרו אלי.
יוחנן כהן: זה שחור על גבי לבן.
יוחנן כהן: היו"ר א' גולדשמידט: תהיה רביזיה - תהיה רביזיה.
ישראל כץ: עם כל הכבוד, הרפרנט של משרד האוצר יודע את ההיבטים.
ישראל כץ: למה לא בא איש משרד הבריאות?
ישראל כץ: הצבעתי בעד, ואני בטוח שלא מפלים כאן אף בית-חולים.
ישראל כץ: אין כאן הגיון.
ישראל כץ: אין לו תשובות.
אלי גולדשמידט: חבר-הכנסת שירי, החלף אותי קצת.
יוחנן כהן: היושב-ראש גולדשמידט, אני מבקש את רשות הדיבור.
אלי גולדשמידט: אינני יכול לצעוק, וזו בעיה.
יוסף יצחק פריצקי: זה אושר.
יוסף יצחק פריצקי: היושב-ראש, אני מבקש לקבוע כאן דיון.
יוסף יצחק פריצקי: אני רוצה להבין את מדיניות משרד הבריאות לגבי קיצוצי מיטות ולא מיטות.
אלי גולדשמידט: צפוי דיון בוועדה על משרד הבריאות לפני התקציב.
יוסף יצחק פריצקי: לפני התקציב אנו בבית משוגעים, ועכשיו יש לנו עוד קצת זמן.
אלי גולדשמידט: איזה זמן יש לך?
אלי גולדשמידט: יש לך ישיבה בשבוע הבא, ואחרי זה חול המועד סוכות ולאחר מכן אנו מתחילים את מושב הכנסת.
אלי גולדשמידט: לדעתי, יהיה המון זמן, כי לא יעבירו את התקציב בקריאה ראשונה.
יוחנן כהן: אני מבטל את הרביזיה, ואני מצטרף לתומכים.
יוחנן כהן: אבל, כדי שלא יהיו דברים תלושים מהאויר, אני מבקש שהוועדה תסייר בבית-החולים "ברזילי".
יוחנן כהן: בית-החולים "שיפא" בעזה הרבה יותר מפואר ונותן שירותים הרבה יותר טובים מבית-חולים שנותן שירותים לאוכלוסיה של 650 אלף נפש.
יוחנן כהן: היו"ר א' גולדשמידט: אני מוכן לסייר בבית-החולים "ברזילי".
יוחנן כהן: סיירנו במספר בתי-חולים.
יוחנן כהן: תראה את מחלקת ילדים שהיא מלפני חמשים שנה.
אלי גולדשמידט: האדם האחרון, שאתם יכולים לחשוד בו שאיננו רוצה לעזור לבתי-החולים, זה אני, במיוחד בפריפריות.
יעקב ליצמן: היושב-ראש גולדשמידט, אני רוצה סיור גם בכלא מעשיהו.
אלי גולדשמידט: לגבי כלא מעשיהו, אני לא- - -
אלי גולדשמידט: כשרציתי לבדוק את המצב בבתי-מעצר, בלי שהיה חבר-כנסת זה או אחר או מנהיג פוליטי בכלא, הלכתי לישון לילה בבית-המעצר באבו-כביר, וזאת בלי אירוע ציבורי כזה או אחר.
עופר חוגי: הבעיה היא, שלא נעשה כלום.
אלי גולדשמידט: חבר-הכנסת שירי, החלף אותי.
ויצמן שירי: כאשר אתה עובר על טבלת כל בתי-החולים במדינת ישראל, אתה רואה שמהצפון הרחוק עד מרכז המדינה- - -
נחום לנגנטל: היושב-ראש, למען בריאותך, אני מציע שתעשה הפסקה.
אלי גולדשמידט: לא אעשה.
אלי גולדשמידט: ו' שירי: היושב-ראש גולדשמידט, אתה דיברת על עניין אישור התקציב.
אלי גולדשמידט: בשנה שעברה, בדיוק באותה תקופה, היו הבטחות של שר הבריאות הקודם וגם של מנכ"ל משרדו על דבר אלמנטרי.
אלי גולדשמידט: חבר-הכנסת יצחק כהן אמר, שבית-החולים "ברזילי" באשקלון יותר גרוע מאשר בית-החולים "שיפא".
אלי גולדשמידט: אני אומר לו,שבית-החולים בו מספר הלידות הכי גדול במדינת ישראל הוא בית-החולים "סורוקה".
ישראל כץ: ב-4 מיליארדים שהולכים לתת, שיתנו גם לבדואים.
ישראל כץ: יש שם בדואים.
ויצמן שירי: אי אפשר לדעת.
ויצמן שירי: אולי מחר בתך או בנך יבואו לגור בבאר-שבע.
ישראל כץ: אתה צודק.
ויצמן שירי: נכון להיום, כשאנו יושבים כאן, זהו בית-החולים היחיד במדינת ישראל שנשים יולדות בו בין וילונות ללא קיר המפריד ביניהן.
ויצמן שירי: כמו כן, 50% מהלידות הן של הבדואים.
ישראל כץ: מה אמרתי?
ישראל כץ: זו עצה אמיתית.
ויצמן שירי: הם הבטיחו, ואפשר לראות את זה.
ויצמן שירי: לא קיימו שום דבר מההבטחות, וחיכו לשנה הבאה.
ויצמן שירי: יש הבטחה של שר הבריאות החדש, לאחר סיור בו אמר "אני לא מאמין שבמדינת ישראל יכול להיות דבר כזה", לגבי 20 מליון דולר בשלוש שנים להקים חדרי לידה חדשים, ומדובר ב-12 אלף לידות בשנה, כשבבית-החולים אחריו ברשימה יש רק 6,000 לידות בשנה.
ויצמן שירי: זו ההתייחסות, וראיתי את הטבלה מהצפון הרחוק ועד בית-החולים "ברזילי" לצורך העניין.
ויצמן שירי: חבר-הכנסת יצחק כהן, הורידו, אבל לפחות נותנים משהו.
ויצמן שירי: בית-החולים "סורוקה" לא מופיע כלל.
יוחנן כהן: לא קיבלו.
יוחנן כהן: לא נתנו לו כלום.
יוחנן כהן: ע' חוגי: יש שינוי.
יוחנן כהן: זה בית-חולים של קופת-חולים.
ויצמן שירי: זה לא נכון.
ויצמן שירי: 50% מההקצבה של "סורוקה" זה מכספי משרד הבריאות.
עופר חוגי: זה בית-חולים של קופת-חולים.
ויצמן שירי: זה צריך להופיע בתקציב משרד הבריאות לקופת-חולים.
אלי גולדשמידט: נצא להפסקה, ואחדש את הדיון בעוד עשר דקות - בשעה 11:40.
אלי גולדשמידט: (הישיבה הופסקה בשעה 11:30.
אלי גולדשמידט: ) (הישיבה חודשה בשעה 11:50.
אלי גולדשמידט: ) שינויים בתקציב לשנת 2000 (פניה מס' 282 לוועדה)
אלי גולדשמידט: אני מחדש את ישיבת הוועדה.
אלי גולדשמידט: מונחת לפנינו פניה מספר 282 לוועדה בעניין הרפורמה בענף הרפת - 20 מליון ש"ח.
ח' פרננדס: הפניה נועדה להפשיר 20 מליון ש"ח שהיו בעתודה לרפורמה בענף הרפת.
יוחנן כהן: אני נגד.
אלי גולדשמידט: האם אתה נגד?
אלי גולדשמידט: האם אין לכם רפתנים?
אלי גולדשמידט: מדובר על הרפורמה בענף הרפת.
משה גפני: אנו מצביעים נגד החקלאות.
נחום לנגנטל: אתם מצביעים עכשיו נגד.
נחום לנגנטל: האם זה בגלל השמיטה?
משה גפני: הוא עיכב את הרשיונות.
משה גפני: לא יהיה לי מה לאכול.
משה גפני: האם אתה תכריח אותי?
נחום לנגנטל: אני לא מכריח אותך.
נחום לנגנטל: אני אומר לך: תאכל אוכל של הרבנות.
נחום לנגנטל: אתה יכול לאכול פירות.
משה גפני: האם אתה יכול להגיד לי מה קרה למדינה הזו?
נחום לנגנטל: אלה ספיחים מהשנה שעברה.
נחום לנגנטל: עד אז, נגמור את העניין.
נחום לנגנטל: מ' גפני: איזו צורהזו?
נחום לנגנטל: מה קרה פה?
אלי גולדשמידט: עדיין לא הצבעתי.
אלי גולדשמידט: מה הבעיה שלכם עם החקלאות?
אלי גולדשמידט: אני רוצה להבין מה הבעיה.
אלי גולדשמידט: מה עניין שמיטה להר סיני תרתי משמע?
אלי גולדשמידט: מה עניין הרפורמה בענף הרפת לעניין השמיטה?
משה גפני: ברצוני לומר באופן--